CELEX: 32010R0285
Language: lv
Date: 2010-04-06 00:00:00
Title: Komisijas Regula (ES) Nr. 285/2010 ( 2010. gada 6. aprīlis ), ar ko izdara grozījumus Eiropas Parlamenta un Padomes Regulā (EK) Nr. 785/2004 par apdrošināšanas prasībām, kas attiecas uz gaisa pārvadātājiem un gaisa kuģu ekspluatantiem

7.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 87/19
            
         KOMISIJAS REGULA (ES) Nr. 285/2010
   (2010. gada 6. aprīlis),
   ar ko izdara grozījumus Eiropas Parlamenta un Padomes Regulā (EK) Nr. 785/2004 par apdrošināšanas prasībām, kas attiecas uz gaisa pārvadātājiem un gaisa kuģu ekspluatantiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 785/2004 par apdrošināšanas prasībām, kas attiecas uz gaisa pārvadātājiem un gaisa kuģu ekspluatantiem (1), un jo īpaši tās 6. panta 5. punktu,
   tā kā:
   
               (1)
            
            
               Ar Padomes Lēmumu 2001/539/EK (2) Kopiena noslēdza Konvenciju par dažu starptautisko gaisa pārvadājumu noteikumu unifikāciju, par ko vienojās Monreālā 1999. gada 28. maijā (Monreālas konvencija) un ar ko nosaka atbildības noteikumus attiecībā uz personu, bagāžas un kravu starptautiskajiem gaisa pārvadājumiem.
            
         
               (2)
            
            
               Regulā (EK) Nr. 785/2004 noteikts apdrošināšanas prasību minimums atbildībai par pasažieriem, bagāžu un kravu tādā līmenī, lai nodrošinātu, ka gaisa pārvadātāji ir pienācīgi apdrošināti, lai segtu to atbildību saskaņā ar Monreālas konvenciju.
            
         
               (3)
            
            
               Starptautiskā Civilās aviācijas organizācija (ICAO) nesen pārskatīja gaisa pārvadātāju atbildības ierobežojumus saskaņā ar Monreālas konvenciju, ņemot vērā inflācijas faktoru, kas atbilst kumulatīvajam inflācijas koeficientam kopš Monreālas konvencijas spēkā stāšanās dienas.
            
         
               (4)
            
            
               
                  ICAO konstatēja, ka inflācijas faktors kopš Monreālas konvencijas spēkā stāšanās dienas – 2003. gada 4. novembra – ir pārsniedzis 10 procentus, kas ir robežvērtība, pēc kuras sasniegšanas atbildības ierobežojumi jāpielāgo. Tāpēc atbildības ierobežojumi ir attiecīgi pārskatīti.
            
         
               (5)
            
            
               Apdrošināšanas prasību minimums atbildībai par pasažieriem, bagāžu un kravu, kas noteikts Regulā (EK) Nr. 785/2004, savlaicīgi jāpielāgo pārskatītajiem atbildības ierobežojumiem saskaņā ar Monreālas konvenciju, kuri stājās spēkā 2009. gada 30. decembrī.
            
         
               (6)
            
            
               Regulā (EK) Nr. 785/2004 noteiktais apdrošināšanas prasību minimums atbildībai par pasažieriem ievērojami pārsniedz pārskatītos atbildības ierobežojumus saskaņā ar Monreālas konvenciju.
            
         
               (7)
            
            
               Regulā (EK) Nr. 785/2004 noteiktais apdrošināšanas prasību minimums atbildībai par bagāžu un kravu jāpalielina līdz pārskatītajiem atbildības ierobežojumiem saskaņā ar Monreālas konvenciju.
            
         
               (8)
            
            
               Tāpēc attiecīgi jāgroza Regula (EK) Nr. 785/2004.
            
         
               (9)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota atbilstīgi 25. pantam Eiropas Parlamenta un Padomes 2008. gada 24. septembra Regulā (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (3),
            
         IR PIEŅĒMUSI ŠO REGULU.
   1. pants
   Regulas (EK) Nr. 785/2004 6. panta 2. un 3. punktu aizstāj ar šādiem punktiem:
   
      “2.   Veicot komerciālas darbības, atbildībai par bagāžu minimālais apdrošināšanas segums ir SDR 1 131 par pasažieri.
      3.   Veicot komerciālas darbības, atbildībai par kravu minimālais apdrošināšanas segums ir SDR 19 par kilogramu.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 6. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 138, 30.4.2004., 1. lpp.
   
      (2)  OV L 194, 18.7.2001., 38. lpp.
   
      (3)  OV L 293, 31.10.2008., 3. lpp.